armvectores/hy_wikipedia_2023 huggingface dataset:
Բաշ-Բայբակովո

Բաշ-Բայբակովո (ռուս.՝ Баш-Байбаково, բաշկիրերեն՝ Баш-Байбаҡ), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Red Blooded Woman

«Red Blooded Woman» (հայերեն՝ «Կրակոտ կին»), ավստրալիացի երգչուհի Քայլի Մինոուգի երգը նրա իններորդ «Body Language» (2003) ստուդիական ալբոմի համար։ Երգի հեղինակներն են Քարեն Փուլը և Ջոնի Դուգլասը, որոնք նաև երգչուհու պրոդյուսերներն են։ Երգը պարունակում է հիփ հոփ և սինտի փոփ ոճեր։ Երգի հուկը («Boy! Boy!») մշակված է վոկոդերով, այդտեղ կիրառված է նաև երգչախմբային բեք վոկալ։ Թողարկվել է 2004 թվականի մարտի 1-ին Parlophone լեյբլում, ինչպես և երկրորդ Body Language սինգլը։
Երգն արժանացել է քննադատների դրական արձագանքներին, որոնք գովել են նրա պրոդյուսերությունը և համեմատել են երկու ամերիկացի կատարողների՝ Ջասթին Թիմբերլեյքի և Թիմբալենդի արվեստի հետ։ Շքերթներում երգը ևս հաջողակ է եղել՝ ընկնելով Ավստրալիայի և Միացյալ Թագավորության շքերթների լավագույն հնգյակ։ Այն նաև հայտնվել է Դանիայի, Իտալիայի լավագույն տասնյակում, Գերմանիայի և Նոր Զելանդիայի թոփ 20-ում։ Նոր Զելանդիայում սինգլի վաճառքը կազմել է 7500 օրինակ, և նրան այդ երկրում տրվել է ոսկե կարգավիճակ։
Տեսահոլովակի ռեժիսորը դարձել է Ջեյք Նավան։ Տեսահոլովակում Քայլի Մինոուգը պարում է մի քանի վայրերում՝ փոխելով հագուստը։ Երգչուհին կատարել է այդ երգը իր անհատական Money Can't Buy համերգի ժամանակ, ինչպես նաև «Ուշ շոու Դևիդ Լեթերմանի հետ» և Top of the Pops հեռուստածրագրերի ժամանակ։ Երգը ներառվել է Showgirl:The Greatest Hits Tour, Showgirl: The Homecoming Tour և For You, for Me հյուրախաղային ծրագրերում։


== Շքերթներ (2004) ==


== Հանրագումարային շքերթներ (2004) ==


== Ծանոթագրություններ ==


== Արտաքին հղումներ ==
Երգչուհու պաշտոնական կայք(անգլ.)
«Red Blooded Woman»(անգլ.) Discogs կայքում
Կարոլինա Սևաստյանովա

Կարոլինա Անդրեևնա Սևաստյանովա (ռուս.՝ Каролина Андреевна Севастьянова, ապրիլի 25, 1995(1995-04-25), Կիև, Ուկրաինա), ռուս մարմնամարզուհի, Ռուսաստանի գեղարվեստական մարմնամարզության խմբային բազմամարտի հավաքականի անդամ։ 2012 թվականին դարձել է Օլիմպիական խաղերի չեմպիոն (խմբային բազմամարտ), 2010 թվականին՝ Սինգապուրում անցկացված պատանեկան Օլիմպիական խաղերի չեմպիոն։ Ռուսաստանի Դաշնության սպորտի վաստակավոր վարպետ է։


== Կենսագրություն ==
Կարոլինա Սևաստյանովան ծնվել է 1995 թվականի ապրիլի 25-ին Կիևում, որտեղ այդ ժամանակ գործուղված էին իր ծնողները։ Մեծացել է Մոսկվայում։ Կարոլինա Սևաստյանովայի մարզիչը եղել է Նատալյա Կուկուշկինան։
2012 թվականին Կարոլինա Սևաստյանովան Ռուսաստանի գեղարվեստական մարմնամարզության հավաքականի կազմում մասնակցել է Լոնդոնում անցկացված Օլիմպիական խաղերին՝ հաղթելով խմբային վարժություններում։ ԱՊՀ ինը երկրների բնակիչների շրջանում «Ինտեգրացիա» հիմնադրամի և NewsEffector մոնիթորինգային գործակալության անցկացրած հարցման արդյունքներով՝ Կարոլինա Սևաստյանովան ճանաչվել է ԱՊՀ երկրների ամենագեղեցիկ մարզուհին Լոնդոնի Օլիմպիական խաղերում։ 2012 թվականի Օլիմպիական խաղերից հետո Կարոլինա Սևաստյանովան որոշել է ավարտել պրոֆեսիոնալ մարզական կարիերան։ 2015 թվականի մայիսի 30-ին դարձել է «Лига ставок» բուքմեյքերական ընկերության պաշտոնական դեմքը։


== Պարգևներ ==
Բարեկամության շքանշան (13 օգոստոսի, 2012 թվական) – ֆիզիկական կուլտուրայի և սպորտի զարգացման գործում ունեցած մեծ ավանդի, 2012 թվականին Լոնդոնում (Մեծ Բրիտանիա) 30-րդ Օլիմպիական խաղերում մարզական բարձր ձեռքբերումների համար
Ռուսաստանի սպորտի վաստակավոր վարպետ (20 օգոստոսի, 2012 թվական)


== Ծանոթագրություններ ==


== Արտաքին հղումներ ==
Կարոլինա Սևաստյանովա – օլիմպիական վիճակագրությունը Sports-Reference.com կայքում (անգլ.)
Կարոլինա Սևաստյանովայի էջը FIG կայքում
Профиль на сайте «Глазами Звезд»
Կարոլինա Սևաստյանովայի էջը Official London 2012 website կայքում
Олимпийский скандал. В биографии российской гимнастки Каролины Севастьяновой, в графе места рождения указано «Ukraine region»
Ксения Дудкина, Ольга Ильина, Каролина Севастьянова и Алина Макаренко выиграли групповые упражения на юношеской Олимпиаде
Սրջան Լակիչ

Սրջան Լակիչ (խորվ.՝ Srđan Lakić, հոկտեմբերի 2, 1983(1983-10-02) կամ դեկտեմբերի 19, 1983(1983-12-19), Դուբրովնիկ, Խորվաթիայի Սոցիալիստական Հանրապետություն, ՀՍՖՀ), ֆուտբոլիստ Խորվաթիայից, գերմանական «Պադերբորն 07» ակումբի հարձակվող։


== Կարիերա ==


=== Ակումբային կարիերա ===
Լակիչը սկսեց իր պրոֆեսիոնալ կարիերան Խորվաթիայի ակումբներում՝ «Դուբրովինկում», «Խորվաթական Դրգագովլյացում» և «Կամեն Ինգրադիայում», մինչև 2006 թվականին Բեռլինի Գերտա ֆուտբոլային ակումբ գնալը։ Իր դեբյուտը Գերտայում տեղի ունեցավ 2006 թվականի օգոստոսի 10-ին՝ ՈւԵՖԱ-ի գավաթի խաղում Ամերի ակումբի դեմ։ Այդ խաղից հետո Լակիչը էլի դուրս եկավ դաշտ, բայց հիմա դա դեբյուտ էր Բունդեսլիգայում՝ Վոլֆսբուրգ ակումբի դեմ։ Պատասխան խաղում Լակիչը խփեց իր առաջին և վերջին գնդակը Գերտայում, խաղը վերջացավ 2:2 հաշվով։
Բայց Սրջանը այդպես էլ տեղ չգտավ ակումբի հիմնական կազմում և մրցաշրջանի ընթացքում մասնակցեց ընդամենը 11 խաղի։ 2007/08 մրցաշրջանում ֆուտբոլիստը Ալմելոյից վարձավճարով տեղափոխվեց նիդերլանդական Հերակլես ակումբ։ Դեբյուտը եղավ սեպտեմբերի 15-ին Այաքսի դեմ խաղում, նիդերլանդական լիգայում իր առաջին գոլը խփեց 2008 թվականի հունվարի 22-ին Ռոտերդամի Էքսելսիոր ակումբի դեմ խաղում։ Մրցաշրջանի ընթացքում խփեց 7 գոլ և խաղադաշտ դուրս եկավ 28 անգամ՝ դառնալով Հերակլեսի երկրորդ ռմբարկուն։


=== Հավաքականում ===
2015 թվականին Լակիչը հաղթեց Եվրոպաի մինչև 21 տարեկանների առաջնությունում, խաղալով Խորվաթիայի երիտասարդական հավաքականի կազմում։


== Արտաքին հղումներ ==
Անթի պրոֆիլը weltfussball.de կայքում Archived 2006-03-18 at the Wayback Machine.(գերմ.)
Անձի պրոֆիլը footballdatabase.com կայքում(անգլ.)


== Ծանոթագրություններ ==
Panic Station (սինգլ)

«Panic Station», բրիտանական Մյուզ ալտերնատիվ ռոք-խմբի երգն է իրենց վեցերորդ «The 2nd Law» ալբոմից, որի երգացանկում զբաղեցնում է երրորդ տեղը։ Երգը որպես պրոմո-սինգլ թողարկվել է 2012 թվականի սեպտեմբերի 24-ին Մեծ Բրիտանիայում, և 2013 թվականի փետրվարի 25-ին՝ Բելգիայում։
Երգի տեսահոլովակը նկարահանվել է Ճապոնիայում։ Պաշտոնական պրեմիերան կայացել է ապրիլի 22-ին ժամը 22։00-ին ՅուԹյուբ կայքում։
Ալբոմից թվով հինգերորդ սինգլն է, պաշտոնապես թողարկվելու է հունիսի 3-ին։


== Երգացանկ ==


== Հիթ-շքերթներ ==


== Ծանոթագրություններ ==
Հերմես Եռամեծ

Անվան այլ կիրառումների համար տե՛ս՝ Հերմես (այլ կիրառումներ)
Հերմես Եռամեծ (հունարեն՝ Έρμής ο Τρισμέγιστος, լատիներեն՝ Mercurius ter Maximus), հնավանդ իմաստասերի անվանում կամ տիտղոս, որը համարվում էր եգիպտական իմաստության աստված Թոթի և հունական Հերմես աստծու մարմնավորումը։ Պլատոնի համաձայն Հերմեսը ստեղծել է թվաբանությունը, երկրաչափությունը, աստղագուշակությունը և գիրը։
Քրիստոնեական աստվածաբան և գրող Կղեմենտ Ալեքսանդրացին համարում էր Հերմես Եռամեծին աստղաբանական-տիեզերագիսական և դավանաբանական բովանդակության 42 աշխատությունների հեղինակ։ Հերմես Եռամեծի անունից էլ առաջացել է հերմետիզմ թերմինը։
«Հերմետիկ» ստեղծագործությունների ժողովածուները հունարեն և լատիներեն լեզուներով թվագրվում են մ.թ.1-ից-4-րդ դարերով, և քիչ հավանական է, որ նրանք մեկ հեղինակի գրվածքներ լինեն։ Նրանք գրված են պլատոնյան երկխոսությունների տեսքով և բաժանվում են 2 հիմնական խմբերի՝ "գործնական" կամ "հանրամատչելի" հերմետիզմ՝ աստղագուշակության, ալքիմիայի, մոգության և այլ գաղտնագիտությունների վերաբերյալ և "բարձր" կամ "գիտական" հերմետիզմ, որը տալիս էր աստվածաբանական և իմաստասիրական հարցերի մեկնությունը։ Այս երկու ուղղությունները սերտորեն կապված են եղել և մշտապես փոխազդել։ Առավել վաղ հերմետիկ ստեղծագործությունները նվիրված էին աստղաբաշխությանը, այնուհետև նրանց միացան ալքիմիական և բժշկական, իսկ ավելի ուշ՝ փիլիսոփայական աշխատությունները։ Հերմեսի աստվածաբանական ստեղծագործությունները ներառված են 17 աշխատությունների մեջ՝ Corpus Hermeticum, Ստոբեի լայնածավալ հատվածներում և Ասկլեպիոսի լատինական թարգմանություններում, որոնք պահպանված են Ապուլեոսի մոտ։ Ուշ միջնադարում առավելապես սիրված և տարածված էր Հերմես Եռամեծի Զմրուխտե քառասալիկը (կամ Tabulae Smaragninae), որի հնագույն տարբերակներից մեկը պահվում է Երևանի Մատենադարանում։


== Հղումներ ==
Гермес Трисмегист и история поисков философского камня
Гермес Трисмегист(չաշխատող հղում) в Научной библиотеке Archived 2007-07-19 at the Wayback Machine.
“Изумрудная Скрижаль” Гермеса Трисмегиста


== Գրականություն ==
Энциклопедия мистических терминов. М.։ ЛОКИД МИФ, 1998, с.146-148.
Ф. Йейтс. Гермес Трисмегист // Йейтс Ф. Джордано Бруно и герметическая традиция. М.։ НЛО, 2000, с. 10-59
Մարիամ Աստվածածնի տաճար (Յոհանեսբուրգ)

Մարիամ Աստվածածնի տաճար (Յոհանեսբուրգ) (անգլ.՝ St Mary's Cathedral), անգլիկան եկեղեցու Յոհաննեսբուրգի թեմի առաջնորդանիստ տաճարը ՀԱՀ-ում։ Տաճարը գտնվում է Յոհանեսբուրգում, ճարտարապետության հուշարձան է։


== Պատմություն ==
Տաճարի կառուցման գաղափարն առաջ է քաշվել Յոհանեսբուրգի անգլիկան եպիսկոպոս Ջոն Դարրագի կողմից։ Շենքի նախագծի վրա աշխատել են այնպիսի ճարտարապետներ, ինչպիսիք են Սըր Հերբերտ Բեյքերը և Ֆրենկ Ֆլեմինգը։ 1921 թվականին կառուցվել է մատուռ, իսկ 1926 թվականի մայիսի 13-ին սկսվել է տաճարի հիմնական մասի շինարարությունը։ Տաճարի կառուցումն ավարտվել է, և այն օծվել է Սուրբ Միքայելի ւ բոլոր հրեշտակների տոնին՝ 1929 թվականի սեպտեմբերի 27-ին։ 1950-ական թվականներին Կույս Մարիամի տաճարը Յոհանեսբուրգի կենտրոնում գտնվող այն քիչ թվով եկեղեցիներից մեկն էր, որտեղ չէին գործում ռասայական սեգրեգացիայի օրենքները։ 1975 թվականին Դեսմոնդ Տուտուն դարձել է այդ տաճարի առաջին սևամորթ դեկանը։ 1993 թվականի ապրիլին հարավաֆրիկյան քաղաքական գործիչ և ապարտհեյդ ռեժիմի դեմ պայքարող Օլիվեր Տամբոյի մարմինը գտնվում էր տաճարում Բենոնիում թաղվելուց առաջ։


== Նկարագրություն ==
Տաճարը կառուցվել է ռոմանական ոճով, բաժանված է երեք մասի՝ Սուրբ Հովհաննես Ոսկեբերանի կցաշենք, «Բոլոր հոգիների» մատուռ՝ ի հիշատակ Առաջին աշխարհամարտում զոհված հարավաֆրիկացիների և Սուրբ Հոգու մատուռ։ Տաճարի ինտերիերում գերակշռում են սպիտակ գաջած սյուները և կամարները, փայլուն մանրահատակով պատված հատակը, վիտրաժները և պարզ փայտե նստարանները։


== Ծանոթագրություններ ==


== Գրականություն ==
Walshe, Peter (1983). Church versus state in South Africa : the case of the Christian Institute. London: Hurst. p. 77. ISBN 0905838815. Retrieved 16 September 2014.


== Արտաքին հղումներ ==
Большие церкви и храмы Йоханнесбурге. Собор св. Марии
Շահսուվալու Մինքենդ

Շահսուվալու Մինքենդ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 986 հայ և ադրբեջանցի, իսկ 1908-ին՝ 1650 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Հրանտ Մելքումյան

Հրանտ Սլավայի Մելքումյան (ծնվել է 1989-ի ապրիլի 30-ին, Երևանում), հայ շախմատիստ, գրոսմայստեր (2008) և Եվրոպայի բլից չեմպիոն (2011)։


== Շախմատային կարիերա ==
Նա հաղթել է ICC միջազգային համացանցային շախմատի առաջնությունը։ 2006 թ. հաղթել է U18 արծաթե մեդալը «երիտասարդական միջազգային շախմատի առաջնություն»-ում։ 2009 թ. Չիգորինի հուշամրցաշարում նա կիսում է առաջինից հինգերորդ տեղերը Սերգեյ Վալկովի, Անդրեյ Ռիչագովի, Անդրեյ Դեվյատկինի և Չժոու Վեյցիի հետ։ 2010 թ. Դուբայում առաջինից ութերորդ տեղերը՝ Սերգեյ Վալկովի, Վիորել Իորդեկեսկուի, Էդուարդո Իտուրիսագայի, Գադիր Գուսեյնովի, Դավիթ Հարությունյանի, Ալեքսեյ Ալեքսանդրովի և Տորնիկե Սանկիձեի հետ։ 2011 թ. Սարաևոում Բոսնայի 41րդ միջազգային մրցարշավում երկրորդից չորրորդ տեղերը կիսել է Միրչե Պարլիդրասի և Բորկի Պրեդեովիչի հետ, Մարտունիում առաջին և երկրորդ տեղերը կիսել է Բաադուր Ջոբավայի հետ, խաղի վերջում զբաղեցրել է երկրորդ տեղը, Կորսիկայում կիսել է երրորդից 15րդ տեղերը։ 2011 թ. դեկտեմբերին Եվրոպայի շախմատային բլից առաջնությունում առաջինից երրորդ տեղերը կիսել է Ալեքսեյ Դրեևի և Ռադոսլավ Վոյտաշեկի հետ, զբաղեցնելով առաջին տեղը։ 2012 թ. հունվարին նա հաղթել է երկրորդ շախմատ960 առաջնությունը, փետրվարին կիսել է չորրորդից ութերորդ տեղերը Ալեքսանդր Խալիֆմանի, Մակսիմ Ռոդշտեյնի, Ֆաբիանո Կարուանայի և Դմիտրի Անդրեյկինի հետ 11րդ Այերֆլոտ Օփենում։ 2013 թ. առաջինից ութերորդ տեղերը կիսել է Ալեքսանդր Մայիսնեկոի, Եվգենիյ Ռոմանով, Ալեքսանդր Բելյավսկիի, Կոնստանտին Լուպուլեսկուի, Ֆրանսիսկո Վալիեխո Պոնսի, Սերգեյ Մովսիսյանի, Յան Նեպոմնյաշչիի, Ալեքսեյ Դրեևի և Եվգենի Ալեքսեևի հետ, Եվրոպայի շախմատի չեմպիոնատում։ 2014 թ. փետրվարի 21-ին Ավստրիայի Գրաց քաղաքում Հրանտ Մելքումյանը հաղթեց Գրացի միջազգային խաղատանը։ 2014 թ. հունիսին Չեխիայում հաղթեց Տեպլիցեի շախմատի առաջնությունում։ 2014 թ. հուլիսի 12-ին Մելքումյանը Իսպանիայի Բենասկե քաղաքում հաղթեց XXXIV Վիլլա դե Բենասկե միջազգային մրցարշավում։ 2014 թ. օգոստոսին հաղթեց Ռիգայի մրցարշավում 7,5/9 միավորով։
Նրա կեղծանունը ICC-ում «Pchyolka» է։


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Հրանտ Մելքումյանի անձնական քարտը FIDE-ի կայքում (անգլ.)
Շախմատային պարտիաներ «ChessGames» կայքում (անգլ.)
80-րդ հարավային զուգահեռական

80-րդ հարավային զուգահեռականը հասարակածից 80° դեպի հարավ գտնվող լայնությունների շրջանագիծն է։
Զուգահեռականն անցնում է միայն Անտարկտիդայի տարածքով։
Հեռավորությունը հարավային բևեռից 1117 կմ է, երկարությունը՝ 6 981 կմ, ինչը կազմում է հասարակածի երկարության 17.5%-ը։


== Զուգահեռականով հատվող տարածքներն են` ==


== Տես նաև` ==
79-րդ հարավային զուգահեռական
80-րդ հյուսիսային զուգահեռական


== Ծանոթագրություններ ==
(5677) Աբերդոնիա

(5677) Աբերդոնիա (անգլ.՝ Aberdonia), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 21-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,835176 ա. մ., առավելագույնը մոտենում է 2,6601 ա. մ. հեռավորության վրա և հեռանում 3,0103 ա. մ.։ Արեգակի շուրջ մեկ ամբողջական պտույտ է կատարում 1743,69 երկրային օրվա ընթացքում, իր ուղեծրով շարժվելով միջինում 0,206459 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5677) Աբերդոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վարդագույն քաղաքի վերջին հիպպին

«Վարդագույն քաղաքի վերջին հիպպին» վավերագրական կինոնկար է անվանի մուլտիպլիկատոր, ռեժիսոր և սցենարիստ, արվեստի վաստակավոր գործիչ, Հայաստանի ժողովրդական արտիստ Ռոբերտ Սահակյանցի կյանքի և ստեղծագործության մասին։ Կինոնկարը «Արվեստակիրներ» ֆիլմաշարից է։ Եթեր է հեռարձակվել 2011 թվականին։


== Ստեղծագործական անձնակազմ ==
Ռեժիսոր - Անաստասիա Պոպովա
Պրոդյուսեր - Ռուբեն Ջաղինյան
Սցենարիստ - Սվետլանա Ռոդինա
Նախագիծն իրականացվել է «Հայկական վեկտոր» մշակութային հիմնադրամի մասնակցությամբ և AGBA բանկի աջակցությամբ


== Արտաքին հղումներ ==
«Արվեստակիրներ» ֆիլմաշարը Շարմ Հոլդինգի պաշտոնական կայքում Archived 2012-06-16 at the Wayback Machine.
Դիտել «Վարդագույն քաղաքի վերջին հիպպին» ֆիլմը Sharm Pictures կայքում Archived 2014-04-19 at the Wayback Machine.
«Վարդագույն քաղաքի վերջին հիպպին» ArmStar.am կայքում
Կուրսե

Կուրսե (ֆր.՝ Courçais), համայնք Ֆրանսիայի Օվերն մարզի Ալյեի գավառի Մոնլյուսոն շրջանում։ Մտնում է Յուրել կանտոնի կազմի մեջ։ 
Համայնքի INSEE կոդ՝ 03088։


== Բնակչություն ==
Համայնքի բնակչությունը 2008 թվականին կազմում էր 294 մարդ։


== Տնտեսություն ==
2007 թվականի տվյալներով 186 աշխատունակ տարիքի մարդկանցից (15-64 տարեկան) 147-ը տնտեսապես ակտիվ էին, 39-ը անգործունակ (ակտիվության ցուցանիշը 79,0 %, 1999 թվականին եղել է՝ 71,0 %)։ 147 աշխատունակ բնակիչներից 133-ը աշխատում էին (82 տղամարդ և 51 կին), անաշխատանք էին 14-ը (2 տղամարդ և 12 կին)։ 39 անգործունակ մարդկանցից 11-ը աշակերտներ կամ ուսանողներ են, 14-ը թոշակառու, 14-ը անաշխատունակ էին այլ պատճառներով։


== Տեսարժան վայրեր ==
Մենհիր
Եկեղեցի՝ XIX դա


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կուրսե» (ֆրանսերեն)։ Արխիվացված օրիգինալից 2012-10-07-ին։ Վերցված է 2012-7-29 
«Կուրսե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Դոբրուշինո (գյուղ, Ելնինսկի շրջան)

Անվան այլ կիրառումների համար տե՛ս՝ Դոբրուշինո (այլ կիրառումներ)Դոբրուշինո (ռուս.՝ Добрушино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ագարա (Քարելի շրջան)

Ագարա (վրաց.՝ აგარა), քաղաք Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 640 մետր բարձրության վրա։ Շրջկենտրոն Քարելից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, քաղաքի բնակչությունը կազմում է 3364 մարդ։


== Ծանոթագրություններ ==
Պիրոժկի (գյուղ, Մալինի շրջան)

Պիրոժկի (ուկրաիներեն՝ Пиріжки), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Պիրոժկի գյուղում բնակվում էր 728 մարդ։ Բնակավայրը զբաղեցնում է 2,63 կմ² տարածք։ Բնակչության խտությունը կազմում էր 276,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուջարաթ

Գուջարաթ, նահանգ Հնդկաստանում (կազմվել է 1960 թվականին), Հնդստան թերակղզու հյուսիս-արևմուտքում։ Տարածությունը 196 հազար Կմ² է, բնակչությունը՝ 29, 6 միլիոն (1975 թվականի դրությամբ), վարչական կենտրոնը՝ Գանդինագար։ Մակերևույթի մեծ մասը հարթավայր է՝ կազմված ծովային ալյուվիալ նստվածքներից։ Կլիման մերձհասարակածային է, տարեկան տեղումները՝ 500—1000 մմ, արևմուտքում՝ 250— 500 մմ։ Արևմուտքում տարածված են սավաննաները, արևելքում՝ արևադարձային չորասեր անտառները և փշոտ թփուտները։ Գուջարաթը երկրի կարևոր բամբակագործական շրջաններից է։ Մշակում են նաև գետնընկույզ, բրինձ, հացահատիկային կուլտուրաներ, լոբազգիներ, զբաղվում՝ անասնապահությամբ։ Արդյունահանվում է աղ, մանգանի հանքաքար, կրաքար, բոքսիտներ, նավթ։ Զարգացած է տեքստիլ (հատկապես բամբակեղենի) արդյունաբերությունը։ Զարգանում է էլեկտրամեքենաշինությունը, քիմիական, ցեմենտի, յուղի արդյունաբերությունը։ Հիմնական նավահանգիստներն են Կանդլան, Օկհան, Բեդին, Բհավանգարը և այլն։


== Ծանոթագրություններ ==
Լուկյանովկա (այլ կիրառումներ)

Լուկյանովկա, կարող է վերաբերել՝

Լուկյանովկա - գյուղ Ռուսաստանի Խակասիա հանրապետության Ալթայսկի շրջանի կազմում։
Լուկյանովկա - գյուղ Ռուսաստանի Պրիմորիեի երկրամասի Շկոտովսկի շրջանի կազմում։
Վիիտկա

Վիիտկա (էստ․՝ Viitka), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 100 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թեքսարի լեռներ

Թեքսարի լեռներ, Թեքսարի լեռնաշղթա, լեռնաշղթա Հայաստանի Վայոց ձորի մարզում։ Վարդենիսի լեռնաշղթայի Սանդուխտասար լեռնագագաթից ձգվում է հարավ-արևմուտք մոտ 20 կմ։ Առավելագույն բարձրությունը՝ 3379 մ է (Սեմասար լեռ)։ Ջրբաժան է Եղեգիս և Արփա գետերի միջև։ Կազմված է պալեոգենի հրաբխանստվածքային ապարներից։ Ունի անհամաչափ կառուցվածք, հյուսիսային լանջերը զառիթափ են, հարավայինը՝ մեղմաթեք՝ մասնատված էրոզային հովիտներով։ Հարավային ստորոտներին կան լերկուտներ։ Կլիման չոր ցամաքային է, լանդշաֆտը՝ չոր լեռնատափաստանային, բարձրադիր գոտում՝ լեռնամարգագետնային։


== Ծանոթագրություններ ==
Նիկոլայ Սավչենկո

Նիկոլայ Եվսեևիչ Սավչենկո (բելառուս․՝ Мікалай Яўсеевіч Саўчанка, ռուս.՝ Николай Евсеевич Савченко, նոյեմբերի 7, 1922(1922-11-07), Կրասնի Դվորեց, Rogachyov Uyezd, Գոմելի գավառ, ՌԽՖՍՀ - հունիսի 12, 2001(2001-06-12), Մինսկ, Բելառուս), վիրաբուժության ոլորտի խորհրդային և բելառուս գիտնական, Բելառուսի գիտությունների ազգային ակադեմիայի ակադեմիկոս։


== Կենսագրություն ==
Նիկոլայ Սավչենկոն ծնվել է 1922 թվականի նոյեմբերի 7-ին Կրասնի Դվորեց գյուղում (այժմ՝ Բելառուսի Գոմելի մարզի Չեչերսկի շրջան)։ Նա մասնակցել է Հայրենական մեծ պատերազմի մարտերին, ավարտին զորացրվել է։ 1948 թվականին Սավչենկոն ավարտել է Մինսկի պետական բժշկական ինստիտուտը։ 1951 թվականից դասավանդել է Լենինգրադի ռազմաբժշկական ակադեմիայում, իսկ 1958 թվականից՝ Բելոռուսիայի բժիշկների կատարելագործման պետական ինստիտուտի ուրոլոգիայի ամբիոնում։ 1960 թվականից նա ղեկավարել է այդ ինստիտուտը։ 1965 թվականին Սավչենկոն պաշտպանել է դոկտորական թեզը։
1966 թվականին Սավչենկոն նշանակվել է Բելոռուսական ԽՍՀ առողջապահության նախարար՝ այդ պաշտոնը զբաղեցնելով քսան տարի։ Պետական գործունեությանը զուգահեռ նա ակտիվորեն ներգրավված է եղել գիտական, մանկավարժական և հասարակական գործունեությանը։ Նա ընտրվել է Բելոռուսական ԽՍՀ VII-IX գումարումների Գերագույն խորհրդի պատգամավոր, ղեկավարել է Մինսկի պետական բժշկական ինստիտուտի ուրոլոգիայի ամբիոնը, ապա՝ երիկամների փոխպատվաստման բելոռուսական հանրապետական կենտրոնը։


== Գիտական գործունեություն ==
Սավչենկոն միզասեռական համակարգի հիվանդությունների, օրգանների և հյուսվածքների փոխպատվաստման, առողջապահության ավտոմատացված համակարգերի բնագավառներում ավելի քան 300 գիտական հոդվածի, 9 գյուտի և 11 մենագրության հեղինակ է։ 1969 թվականին Սավչենկոն ընտրվել է Բելառուսի գիտությունների ազգային ակադեմիայի թղթակից անդամ, իսկ 1972 թվականին՝ ակադեմիկոս։ 1982 թվականին արժանացել է ԽՍՀՄ Պետական մրցանակի, իսկ 1988 թվականին՝ Բելոռուսական ԽՍՀ պետական մրցանակի։
Մահացել է 2001-ի հունիսի 12-ին, թաղված է Մինսկի Արևելյան գերեզմանատանը։


== Հիշատակի հավերժացում ==
2001 թվականին Մինսկի քաղաքային թիվ 4 կլինիկական հիվանդանոցը կոչվել է Նիկոլայ Սավչենկոյի անունով, իսկ ուրոլոգիական մասնաշենքի պատին փակցվել է Ն. Ե. Սավչենկոյի հուշատախտակը։


== Պարգևներ ==
Հայրենիքի III աստիճանի շքանշան (1997)
Աշխատանքային կարմիր դրոշի երեք շքանշան
Հայրենական պատերազմի 1-ին և 2-րդ աստիճանի շքանշաններ
Կարմիր աստղի երկու շքանշան
մի շարք մեդալներ


== Արտաքին հղումներ ==
Նիկոլայ Եվսեևիչ Սավչենկոն՝ Բելառուսի գիտությունների ազգային ակադեմիայի Կոլասի անվան կենտրոնական գիտական գրադարանի կայքում


== Ծանոթագրություններ ==
Զաուդպլաս (համայնք)

Զաուդպլաս (հոլ.՝ Zuidplas ( արտասանություն)), համայնք Նիդերլանդների Հարավային Հոլանդիա մարզում։ Տարածքը 59,36 կմ² է, բնակչությունը՝ 40.387 (2011 թ.)։
Գավրիլովսկի գյուղական խորհուրդ (Խարկովի մարզ)

Գավրիլովսկի գյուղական խորհուրդ  (ուկրաիներեն՝ Гаврилівська сільська рада), Ուկրաինայի Խարկովի մարզի Բարվենկովսկի շրջանում։
2001 թվականի տվյալներով Գավրիլովսկի գյուղական խորհրդում բնակվում էր 3301 մարդ։ Բնակավայրը զբաղեցնում է 143.74 կմ² տարածք։ Բնակչության խտությունը կազմում էր 22.96 մարդ/կմ²։ Խորհրդում կա 11 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կելասուրի

Կելասուրի կամ Կյալաշիր (վրաց.` კელასური), գյուղ Աբխազիայի Սուխումի շրջանում, Սուխումից 5 կմ արևելք։ Գտնվում է ծովի մակարդակից 22 մ բարձրության վրա։


== Բնակչությունը ==
Գյուղում բնակվում են հայեր և վրացիներ։ Բնակիչներն զբաղվում են ծխախոտի, եգիպտացորենի, թեյի և ցիտրուսային կուլտուրաների մշակությամբ, այգեգործությամբ, բանջարաբուծությամբ և շերամապահությամբ։ Գյուղն ուներ հայկական տարրական դպրոց։
Կելասուրին հիմնադրվել է 1818 թվականին, իսկ հայերը եկել են Տրապիզոնից և նրա շրջակայքի գյուղերից` 1898 թվականին։
Յակով Սվերդլովի հուշարձան (Եկատերինբուրգ)

Յակով Սվերդլովի հուշարձան (ռուս.՝ Памятник Якову Свердлову), հուշարձան Ռուսաստանի Դաշնության Եկատերինբուրգ քաղաքում, որը նվիրված է կոմունիստական կուսակցության և Խորհրդային Միության պետական գործիչ Յակով Միխայլովիչ Սվերդլովին։ Գտնվում է Փարիզյան կոմունայի հրապարակում՝ Լենինի պողոտայի մեջտեղում՝ Ուրալի դաշնային համալսարանի և օպերայի ու բալետի թատրոնի միջև։ Քաղաքի առավել ճանաչվող խորհրդանիշերից է։


== Պատմություն ==
1923 թվականի գարնանը կուսակցության և խորհրդային ակտիվի նիստում առաջարկություն է արվել ի նշան հարգանքի տեղադրել Համառուսաստանյան կենտրոնական գործադիր կոմիտեի առաջին նախագահ Յակով Սվերդլովի հուշարձանը։ Ըստ մտահղացման՝ բոլշևիկ հեղափոխականը պետք է պատկերվեր «հռետորի տեսքով, որը խստաշունչ Ուրալի բանվորական զանգվածին կոչ է անում համառ պայքարի և ապստամբության», իսկ պատվանդանը պետք է «խորհրդանշեր Ուրալի վայրի բնությունը»։ Քաղաքացիների շրջանում հայտարարվել էր հուշարձանի լավագույն նախագծի մրցույթ, սակայն այն չէր տվել դրական արդյունքներ, և աշխատանքը հանձնարարվել էր լենինգրադցի քանդակագործ Մատվեյ Խառլամովին։ Հուշարձանը ստեղծելու համար հավաքվել է գրեթե 200 հազար ռուբլի ժողովրական փող։
Հուշարձանը բացվել է 1927 թվականի հուլիսի 15-ին՝ Եկատերինբուրգը Կոլչակի զորքերից ազատագրելու ութերորդ տարեդարձի օրը։


== Նկարագրություն ==

Քանդակի բարձրությունը 3,93 մետր է, տեղադրված է գրանիտե պատվանդանի վրա, որի բարձրությունը 5,2 մետր է։
Ամբողջ հասակով քանդակը պատկերում է գլուխը բաց և շարժման դինամիկայի մեջ աջ ձեռքը մի կողմ տարած Յակով Սվերդլովին։ Հենց այս դիրքն էր բնորոշ բոլշևիկ հեղափոխականին նրա հրապարակային ելույթների ժամանակ։ Դեմքը կատարվել է դիմանկարային նմանության հատկանիշներով։ Քանդակը ներկված է սև։
Պատվանդանը կոպիտ մշակված գրանիտի մի կտոր է, որի ճակատին փորագրված է հետևյալ մակագրությունը. 


== Հուշարձանը ֆիլատելիայում ==
Հուշարձանը պատկերված է ԽՍՀՄ 1948 թվականի 30 կոպեկ և 1 ռուբլի արժողությամբ փոստային նամականիշերին (երկուական տարբերակով` ատամնիկներով և առանց), որոնք թողարկվել են Սվերդլովսկ քաղաքի (այժմ ՝ Եկատերինբուրգ) հիմնադրման 225-ամյակի առթիվ։


== Ծանոթագրություններ ==
Իլահաբադ

Իլահաբադ, Ալլահաբադ, քաղաք Հնդկաստանի Ուտտար-Պրադեշ նահանգում, Գանգես և Զամնա գետերի միախառնման վայրում։ 514 հազար բնակիչ (1971 թվականի տվյալներով)։ Տրանսպորտային հանգույց է։ Կան սննդի, ծխախոտի, ապակու արդյունաբերություն, կրոնական պաշտամունքի առարկաների արտադրություն։ Հինդուիզմի կենտրոն է, ուխտագնացության վայր։ Ունի համալսարան, բազմաթիվ ճարտարապետական հուշարձաններ (մ. թ. ա. 2-րդ հազարամյակ)։


== Ծանոթագրություններ ==
Աժդար Իբրահիմով

Աժդար Մութալլիմ օղլի Իբրահիմով (ադրբ.՝ Əjdər Mütəllim oğlu İbrahimov, ապրիլի 29, 1919(1919-04-29), Աշխաբադ, Անդրկասպյան մարզ, Turkestan Autonomous Soviet Socialist Republic, Խորհրդային Ռուսաստան - սեպտեմբերի 20, 1993(1993-09-20), Մոսկվա, Ռուսաստան), ադրբեջանցի կինոռեժիսոր, սցենարիստ, դերասան և մանկավարժ; Ադրբեջանական ԽՍՀ ժողովրդական արտիստ (1967), Ադրբեջանական ԽՍՀ և Թուրքմենստանի ԽՍՀ արվեստի վաստակավոր գործիչ, ԽՍՀՄ ժողովրդական արտիստ (1991), Աշխատանքային Կարմիր դրոշի, ժողովուրդների բարեկամության շքանշանի և «Պատվո» շքանշանի դափնեկիր;


== Կենսագրություն ==
Աժդար Իբրահիմովը ծնվել է 1919 թվականի ապրիլի 29-ին Աշխաբադում։ Միջնակարգ կրթությունն ստացել է այստեղ։ 1940 թվականին ավարտել է Աշխաբադի թատերական դպրոցը։ 1952 թվականին ավարտել է Մոսկվայի Կինեմատոգրաֆիայի պետական ինստիտուտի կինոռեժիսորական ֆակուլտետը ՝Սերգեյ Յուտկևիչի և Միխայիլ Ռոմի դասարանը։ Նա Երկրորդ համաշխարհային պատերազմի մասնակից էր։ 1952 թվականին վերադարձել է Աշխաբադ `«Թուրքմենֆիլմ»։ 1954-1959 թվականներին աշխատել է Բաքվի կինոստուդիայում։ Աշխատել է 1954 թվականին Լյաթիֆ Սաֆարովի «Բախտիյար» և 1955 թվականին Թոֆիկ Թաղըզադեյի «Հանդիպում» ֆիլմերում որվես երկրորդ ռեժիսոր։ Նա իրականացել է իր առաջին գլխավոր աշխատանքը  որպես ռեժիսոր 1957 թվականին Բաքվի կինոստուդիայում։ 1958 թվականին նկարահանել է «Նրա մեծ սիրտը» ֆիլմը։ Այս ֆիլմի սցենարը գրել է գրող Իմրան Կասումովը։ Իբրահիմովը շարունակել է կարիերան որպես ռեժիսոր «Մոսֆիլմ» կինոստուտիայում։
Նրան շնորհվել է Ադրբեջանի ժողովրդական աթեիստի պատվավոր կոչում և պետական մրցանակ։
Աժդար Իբրահիմովը մահացել է 1993 թվականի սեպտեմբերի 20-ին, Մոսկվայում։


== Ծանոթագրություններ ==


== Աղբյուրներ ==
Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 95.
Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814
Յագոդինկա Վտորայա

Յագոդինկա Վտորայա (ուկրաիներեն՝ Ягодинка Друга), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1932 թվականին։
2001 թվականի տվյալներով Յագոդինկա Վտորայա գյուղում բնակվում էր 66 մարդ։ Բնակավայրը զբաղեցնում է 0,46 կմ² տարածք։ Բնակչության խտությունը կազմում էր 143,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1947

1947 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1947 թվականն է, 
XX դարի 47-րդ տարին։


== Դեպքեր ==
Հունվարի 1
Բրիտանական ածուխի հանքերը ազգայնացվեցին.
Նիգերիան ստացավ սահմանափակ ինքնավարություն 1960 թվականի անկախությունից առաջ։
Հունիսի 24 - Ամերիկացի օդաչու Քենեթե Առնոլդը Վաշինգտոնի մերձակայքում տեսավ 9 թռչող օբյեկտ։
Օգոստոսի 14 - Պակիստանը անկախացավ Միավորված Թագավորությունից։
Օգոստոսի 15 - Բրիտանական գաղութ Հնդկաստանը բաժանվեց երկու դոմինիոնի։


== Ծնունդներ ==
Փետրվարի 24 - Սվետլանա Սարգսյան, նկարչուհի
Փետրվարի 27 - Գիդոն Կրեմեր, լատվիացի ջութակահար
Մարտի 8 - Ֆլորենտինո Պերես, իսպանացի բիզնեսմեն և Ռեալ Մադրիդի ներկայիս նախագահը
Մարտի 10 - Հեղինե Հովհաննիսյան, ազատամարտիկ
Ապրիլի 16 - Քարիմ Աբդուլ-Ջաբար, նշանավոր ամերիկացի բասկետբոլիստ, բասկետբոլի պատմության 50 լավագույն բասկետբոլիստներից մեկը
Հունիսի 2 - Զավեն Սարգսյան, հայ լուսանկարիչ, Սերգեյ Փարաջանովի թանգարանի տնօրեն
Հունիսի 10 - Ռուբեն Անգալադյան, հայ բանաստեղծ, թարգմանիչ, մշակութաբան, փիլիսոփա։
Հունիսի 15 - Գրիգոր Ազիզյան, հայ ճարտարագետ-շինարար
Հուլիսի 30 - Առնոլդ Շվարցենեգեր, ծագումով ավստրիացի ամերիկյան դերասան, բոդիբիլդինգի մարզիկ, քաղաքական գործիչ, ԱՄՆ-ի հանրապետական կուսակցության անդամ։
Օգոստոսի 11 - Արկադի Անդրեասյան, հայ կիսապաշտպան
Հոկտեմբերի 24 - Արմեն Տեր-Կյուրեղյան, Միացյալ Նահանգների Կալիֆոռնիական համալսարանի քաղաքացիական ճարտարագիտության պրոֆեսոր, Հայաստանի Գիտությունների Ազգային Ակադեմիայի արտասահմանյան անդամ, պրոֆեսոր
Նոյեմբերի 27 - Ալբերտ Սոխիկյան, հայ ճարտարապետ, քանդակագործ, նկարիչ
Նոյեմբերի 29 - Սերգեյ Սեինյան, օրթոպեդ, ուռուցքաբան


== Մահեր ==
Հունվարի 4 - Ստեփան Լիսիցյան, ազգագրագետ, հասարակական գործիչ, պատմաբան, աշխարհագրագետ, բանասեր, մանկավարժ, թարգմանիչ, հրատարակիչ, պրոֆեսոր (1941), ՀԽՍՀ գիտությունների վաստակավոր գործիչ (1945)
Մարտի 18 - Էդգար Շահին, հայ նկարիչ, ֆրանսիական Պատվո լեգեոնի ասպետ և շքանշանակիր, Հայաստանի նկարիչների միության պատվավոր անդամ
Հուլիսի 31 - Համո Օհանջանյան, դաշնակցական, հեղափոխ (ծ. 1873)։
Օգոստոսի 15 - Նիկոլ Աղբալյան, հայ գրականագետ և բանասեր (ծ. 1873)։
դեկտեմբերի 14 - Գուրգեն Միքայելի Ալեմշահ, հայ կոմպոզիտոր, խմբավար և դիրիժոր (ծնվ. 1907)։
հոկտեմբերի 7 - Արշակ Ֆեթվաճյան, հայ նկարիչ (ծնվ. 1866)։
Պուշկարի (գյուղ, Սմոլենսկի շրջան)

Անվան այլ կիրառումների համար տե՛ս՝ ՊուշկարիՊուշկարի (ռուս.՝ Пушкари), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիաշու դի Սանտու Անտոնիու

Ռիաշու դի Սանտու Անտոնիու (պորտ.՝ Riacho de Santo Antônio), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Կարիրի Օրիենտալի գավառի կազմի մեջ։ Բնակչությունը կազմում է 1406 մարդ՝ 2006 թվականի տվյալներով։ Գրավում է 91,322 կմ2 տարածք։ Բնակչության խտությունը՝ 15,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 4.993.604,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.637,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,589 (տվյալները՝ ՄԱԿ-ի զարգացման ծրագրի)։
Ագուլիսի Արասխանյանների մետաքսի գործարան

Ագուլիսի Արասխանյանների մետաքսի գործարան, մետաքսի գործարան Ագուլիսում։ Գործել է 1917 թվականից սկսած մինչև 1919 թվականները։ Գործարանը հիմնվել է Արասխանյանների տոհմի կողմից, որը մեծ հռչակ էր վայելում Ագուլիսում։ Տարեկան արտադրվել է 70.000 տուփ շերամի հունդ և բոժոժ՝ 25-ից 27 փութ։ Այս գործարանի, Որդուարի և Հանդամեջի, Ցղնայի գործարանների ընդհանուր արտադրանքը կազմել է 20.000-ից միչև 50.000 փութ բոժոժ մինչև հեղափոխությունը։ Արտադրանքի մեծ մասն արտահանվել է տարբեր երկրներ։ 1898 թվականին արժանացել է ցուցահանդեսային արծաթյա մեդալի։


== Ծանոթագրություններ ==
Վիլրուա (Սոմի գավառ)

Վիլրուա (ֆր.՝ Villeroy), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 219 մարդ, բնակչության խտությունը` 36.38 մարդ/կմ²։ Բնակավայրը զբաղեցնում է 6.02 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 147 աշխատունակ (15-64 տարեկան) բնակիչ, որոնցից ակտիվ էին 96-ը, իսկ ոչ ակտիվները` 51։ Ակտիվության ցուցանիշը կազմում է 65,3 %։ 96 աշխատունակ մարդկանցից աշխատել է 93 անձ (54 տղամարդ և 39 կին)։ Գործազուրկ են եղել 3 անձ (2 տղամարդ և 1 կին)։ 51 անաշխատունակներից 13-ը եղել են աշակերտներ կամ ուսանողներ, 23-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուկշա Մոկսա

Կուկշա Մոկսա (ռուս.՝ Кукша-Мокса), գետ Ռուսաստանում, հոսում է Կարելական ինքնավար հանրապետությունում և Արխանգելսկի մարզում։ Թափվում է Պուլ լիճ Սումա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Օնեժսկի բայ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001412102000007075
Հիդրոլոգիական ուսումնասիրությունների կոդը - 102000707
Ավազանի կոդը - 02.02.00.014
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սկորդիա

Սկորդիա (իտալերեն՝ Scordia), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 17 202 մարդ, բնակչության խտությունը կազմում է 696 մարդ/կմ²։ Զբաղեցնում է 24 կմ² մակերես տարածք։ Փոստային ինդեքսն է՝ 95048։ Հեռախոսային կոդը՝ 095։
Կոմունայի հովանավորներն են Սուրբ Կույս Մարիամը, տոնը նշվում է սեպտեմբերի 8-ին, և Սենթ Ռոխը, տոնը նշվում է օգոստոսի 16-ին։
Եմելչինոյի շրջան

Եմելչինոյի շրջան (ուկրաիներեն՝ Ємільчинський район), շրջան Ուկրաինայի Ժիտոմիրի մարզում։
Ստեղծվել է 1923 թվականին։ Վարչական կենտրոնը՝ Եմելչինո։


== Աշխարհագրություն ==
Շրջանի տարածքի մակերեսը կազմում է 2112 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 34426 մարդ։ Բնակչության խտությունը կազմում էր 16,3 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Լարբեյկ (համայնք)

Լարբեյկ (հոլ.՝ Laarbeek ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 55,36 կմ² է, բնակչությունը՝ 21.785 (2011 թ.)։ Մեկ շնչի տարեկան միջին եկամուտը 13.000 եվրո է։
(8504) 1990 YC

(8504) 1990 YC, աստերոիդ աստերոիդների հիմնական գոտում։ Հայտնաբերվել է 1990 թվականի դեկտեմբերի 17-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,218417 ա. մ., առավելագույնը մոտենում է 1,8646 ա. մ. հեռավորության վրա և հեռանում 2,5722 ա. մ.։ Արեգակի շուրջ մեկ ամբողջական պտույտ է կատարում 1206,88 երկրային օրվա ընթացքում, իր ուղեծրով շարժվելով միջինում 0,29829 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8504) 1990 YC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (165801-165900)

Աստերոիդների ցանկ (165701-165800)  • Աստերոիդների ցանկ  • Աստերոիդների ցանկ (165901-166000)
 Աստերոիդների ցանկ (165701-165800)  • Աստերոիդների ցանկ  • Աստերոիդների ցանկ (165901-166000)
Տեհտվեռե (այլ կիրառումներ)

Տեհտվեռե, կարող է վերաբերել՝

Տեհտվեռե - գյուղ Էստոնիայի Տարտումաա նահանգի Տեհտվեռե շրջանում
Տեհտվեռե - շրջան Էստոնիայի Տարտումաա նահանգում
Մացույամա

Մացույամա (ճապ.՝ 松山市 Matsuyama-shi), քաղաք Ճապոնիայում, Էհիմե պրեֆեկտուրայի մայրաքաղաք։ Գտնվում է Սիկոկու կղզու վրա։ Ըստ 2014 թվականի մարդահամարի տվյալների՝ քաղաքում բնակվում է 516 459 մարդ։ Համարվում է Սիկոկու կղզու բնակչությամբ ամենամեծ քաղաքը։ Քաղաքը հիմնադրվել է 1889 թվականի դեկտեմբերի 15-ին։


== Կլիմա ==
Մացույամայում տիրում է մերձարևադարձային մուսոնային կլիմա` շոգ ամառներով և զով ձմեռներով։


== Քույր քաղաքներ ==
Մացույաման ունի երեք քույր քաղաք․

 Սակրամենտո, Ամերիկայի Միացյալ Նահանգներ
 Ֆրայբուրգ իմ Բրայսգաու, Գերմանիա
 Փհյոնտհեկ, Հարավային Կորեա


== Ծանոթագրություններ ==


== Արտաքին հղումներ ==
Քաղաքի պաշտոնական կայք (ճապոներեն)
Քաղաքի պաշտոնական կայք Archived 2008-09-18 at the Wayback Machine. (անգլերեն)
Sophia Club Archived 2021-06-03 at the Wayback Machine. An NPO that creates a friendly environment for foreigners
Matsuyama Declaration Archived 2002-06-26 at the Wayback Machine.
CityMayors.com city profile by Mayor Nakamura
Անսեմբուրգի նոր ամրոց

Անսեմբուրգի Նոր ամրոց (ֆր.՝ Grand Château d'Ansembourg), կենտրոնական Լյուքսեմբուրգի ամրոցներից մեկը, որը պատկանում է Յոթ ամրոցների հովտին։ Տեղակայված է Անսեմբուրգի հին ամրոցի մոտ։ Կառուցվել է գործարանատեր Թոմաս Բիդարտի կողմից 1639 թվականին։


== Պատմություն ==
1639 թվականին Թոմաս Բիդարտը կառուցել է այսօրվա ամրոցի կենտրոնական մասը՝ որպես հարմարավետ տուն՝ շրջապատված պարիսպներով և աշտարակներով։ Վերջիններից երկուսը դեռ կանգուն են։ Սկզբում Բիդարտը, որը Լյուքսեմբուգի երկաթի և պողպատի արդյունաբերական կենտրոնի նախաձեռնողն էր, կառույցն անվանեց Maison des Forges (Դարբինների տուն)։ Երեսնամյա պատերազմի ընթացքում նա հայտնաբերեց տարածքի ջրային ռեսուրսներն ու օգտագործեց դրանց փայտանյութը և երկաթը՝ զենքեր կռելով հին ամրոցի կից  ձուլարանում։ Դրա արդյունքում նրա ընտանիքը բարգավաճեց և արժանացավ Անսեմբուրգի լորդերի տիտղոսի իրավունքին, որը մինչև 1671 թվականը պատկանել էր Ռեվիլ ընտանիքին։
Դե Մարշան ընտանիքը, որն ամուսնության արդյունքում ժառանգեց կալվածքը, ձեռնարկեց ներկայիս կառույցի շինարարությունը։ 1719 թվականին բակն ընդարձակվեց՝ տարածվելով նախնական կառույցի երկու կողմերում։ Հարավային   ֆրոնտոնն ընդլայնվեց  շքեղ կամարով, որտեղ տեղակայված չորս արձանները խորհրդանշում էին չորս մայրցամաքները։ Կառույցի առջև այգիներ են, որոնք միացած են ամրոցին կամարաշարքի միջոցով։ Առաջին հարկի պատշգամբի մուտքից բացվում է հրաշալի տեսարան դեպի պարտեզներ՝ որոնք ձևավորված են ծաղկանոցներով և շատրվանով։ 1740-1750 թվականներին Լամբերտ ժոզեֆ դե Մարշանը հետագայում մշակեց պարտեզները և ընդլայնեց հիմնական կառույցի հյուսիսային կողմում գտնվող շինությունները, որոնք կարող էին օգտագործվել՝ որպես կացարաններ ամրոցի աշխատակազմի համար։ 1759 թվականին նա ավելացրեց բարոկկո ոճով ձևավորված դարպասը, որի վրա պատկերված էին Անսեմբուրգի և Վելբրուկայի զինանշանները։


== Ներկայումս ==
1987 թվականից ի վեր ամրոցը պատկանում էր Սուկիո Մահիկարին, ձեռնարկել է ամրոցի վերականգնումը՝ Լյուքսեմբուրգի ազգային հուշարձանների ծառայության օգնությամբ։ Սկզբում աշխատանքներ են տարվել հիմքերի ու պատերի ամրացման  և պարտեզում վերին տաղավարի սանդուղքի վերականգնման վրա։ 1999 թվականին այգու արձանները և շատրվանները վերանորոգվեցին, իսկ երկու ենթակողմերի տանիքն ու կենտրոնական հատվածը վերակառուցվեցին։ Աշխատանքն այժմ կենտրոնացած է շենքի ամենահին մասի վերականգնման վրա, որը թվագրվում է 17-րդ դարին։
Ամրոցի այգիները հասանելի են ամեն օր ժամը 9-ից։ Ամեն տարի ամրոցում կազմակերպվում են մի շարք մշակութային միջոցառումներ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Grand Château d'Ansembourg website
Լոմե

Լոմե (ֆր.՝ Lomé), Տոգոյի մայրաքաղաքը։ Նավահանգիստ է Գվինեական ծոցի առափնյա հատվածում՝ Տոգոյի հարավարևմտյան մասում։ Քաղաքը հիմնել են 18-րդ դարում էվե էթնոխումբը։ 1882 թ. քաղաքում Չիկու և Օկտավիանու Օլիմպիու եղբայրները հիմնել են առևտրային ընկերություն, որի շնորհիվ էլ քաղաքը դառնում է կարևոր առևտրային կենտրոն։ Լոմեն համարվում է երկրի քաղաքական կենտրոնը։ Բնակչությունը՝ ▲837 437 մարդ (2010)։


== Անվանում ==
Հիմնադրվել է 19-րդ դարի վերջին՝ Էվե ժողովրդի բնակավայրից մեկի տեղում։ Անվանումն առաջացել է Լումե բառից, որը նշանակում է «առևտրական փոքրիկ քաղաք»։


== Բնակչություն ==


== Ծանոթագրություններ ==
Իրիցաջուր (գետակ)

Իրիցաջուր, գետակ Հայաստանի Սյունիքի մարզում։ Սկիզբ է առնում Սուրբ լեռան հյուսիսային լանջերից և թափվում Սպանդարյանի ջրամբար։ Երկարությունը՝ 3 կմ։


== Ծանոթագրություններ ==
Ժողովածու (159)

Ժողովածու (159), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 159 թվի տակ։ Ձեռագիրը գրվել է 1379 թվականին Կարապետ գրիչի կողմից, Ապրակունիսում։ Ստացողը եղել է Թումայ քահանան։ Ունի 22,4X16,5 չափս։ Ձեռագիրը կազմված է 312 թերթից։ Գրված է երկսյուն, միասյուն՝ բոլորագրով։ Ունի լուսանցազարդ մանրանկարներ։ Պահպանակը ունի 27, 29 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ կանաչ մետաքս։ Հիշատակարաններ՝ 312բ, հետագայի՝ 216բ (1684 թվական), 240ա (17-րդ դար)։


== Բովանդակություն ==
Մասունքը Աստուածաշնչի։
Կիւրզի երուսաղեմացւոյ խաչին յերկնից։
Թուղթ վասն երևելոյ խաչին յերկնից։
Աւետարան խղաբերից։


== Ծանոթագրություններ ==
Բուրուլլու

Բուրուլլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 115 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կալինովոե (գյուղ, Ամվրոսիևսկի շրջան)

Կալինովոե (ուկրաիներեն՝ Калинове), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Կալինովոե գյուղում բնակվում էր 223 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վեներա Վարդումյան

Վեներա Սարիբեկի Վարդումյան (հուլիսի 23, 1955(1955-07-23), Ճոճկան, Ալավերդու շրջան, Հայկական ԽՍՀ, ԽՍՀՄ), հայ բանաստեղծուհի։  


== Կենսագրություն ==
Վեներա Վարդումյանը ծնվել է 1955 թվականի հուլիսի 23-ին Լոռու մարզի Ճոճկան գյուղում։ 1962-1972 թվականներին սովորել է Ճոճկանի միջնակարգ դպրոցում։ 1978 թվականից ուսումը շարունակել է Կիրովականի պետական մանկավարժական ինստիտուտի լեզվագրական բաժնում, որից հետո աշխատանքի է ընդունվել Ճոճկանի միջնակարգ դպրոցում՝ որպես հայոց լեզվի և գրականության ուսուցիչ։ Շուրջ 40 տարի աշխատել է դպրոցում։ 


=== Ընտանիք ===
Ամուսնացած է, ունի մեկ որդի։ 


== Ստեղծագործական գործունեություն ==
Սկսել է ստեղծագործել դեռևս դպրոցական տարիներից։ Իր ստեղծագործական գործունեության մասին հեղինակը նշում է․  

Տպագրվել է «Լոռի», «Գրական թերթ», «Թումանյանական աշխարհ» և այլ թերթերում ու կայքերում։ Վարդումյանի ստեղծագործությունները տպագրվել են նաև «Լոռի, իմ սեր, իմ թախիծ…» ժողովածուում, որտեղ ներկայացված են Թումանյանի տարածաշրջանի 40 ստեղծագործողների, այդ թվում՝ Հրանտ Մաթևոսյանի, Ֆելիքս Բախչինյանի, Վան Արյանի, Լենա Անթառանյանի և այլոց աշխատանքները։


=== Հրատարակած աշխատություններ ===
«Իմ անունը կին է» (2006)
«Տաք անձրև» (2015)Տպագրության է պատրաստում «Զրույց ծառի հետ» բանաստեղծությունների ժողովածուն և «Ուղեծիր» գիրքը՝ բաղկացած երկու մասից (արձակ և թևավոր խոսքեր)։


== Ծանոթագրություններ ==


== Արտաքին հղումներ ==
Մարդը կարող է իրեն մոռանալ ուրիշների մեջ. Վեներա Վարդումյան
Վեներա Վարդումյան. Չեմ թարգմանում ցավը
Վեներա Վարդումյան
Կանանց բացառիկ միամսյակ - Վեներա Վարդումյան
Պոեզիա, Վեներա Վարդումյան։ Կարդում է Նվարդ Մնացականյանը
ԹԵՄԱ. «Իմ անունը կին է»
Սեթ Նիկոլսոն

Սեթ Բարնս Նիկոլսոն (անգլ.՝ Seth Barnes Nicholson, նոյեմբերի 12, 1891(1891-11-12), Սփրինգֆիլդ, ԱՄՆ - հուլիսի 2, 1963(1963-07-02), Լոս Անջելես, Կալիֆոռնիա, ԱՄՆ), ամերիկացի աստղագետ, աշխատել է Մաունթ Վիլսոնի աստղադիտարանում։
Ծնվել և մեծացել է Իլինոյսի գյուղական համայնքում, հետագայում սովորել է Դրեյկի համալսարանում, որտեղ և տարվել է աստղագիտությամբ։ 1914 թվականին Կալիֆոռնիայի համալսարանի Լիկի աստղադիտարանում դիտարկելով այն ժամանակ նոր հայտնաբերված Յուպիտերի արբանյակը (որը հետագայում կոչվեց Պասիֆե) հայտնաբերեց Յուպիտերի մեկ այլ արբանյակ, որը ստացավ ժամանակավոր Յուպիտեր IX նշանակումը և հետագայում անվանվեց Սինոպե։ Իր դիսերտացիայում, 1915 թվականին, Նիկոլսոնը հաշվարկեց այս արբանյակի ուղեծիրը։ 1916 թվականին նա հայտնաբերեց նաև (878) Միլդրեդ աստերոիդը։
Նիկոլսոնի հետագա մասնագիտական գործունեությունը անցավ Մաունթ Վիլսոնի աստղադիտարանում, որտեղ նա հայտնաբերեց Յուպիտերի հաջորդ արբանակները՝ 1938 թվականին Լիսիստեյա և Կարմեն, 1951 թվականին Անանկեն, ինչպես նաև տրոյացի աստերոիդ (1647) Մենելաուսը։ Բացի դա նա հաշվարկել է բազմաթիվ գիսաստղերի և գաճաճ մոլորակ Պլուտոնի ուղեծրերը։ Նիկոլսոնի հայտնաբերած Յուպիտերի արբանյակները սկզբում ստացել էին «Յուպիտեր IX» - «Յուպիտեր XII» նշանակումները։ 1975 թվականին Միջազգային աստղագիտական միությունը այս արբանյակներին շնորհեց Սինոպե, Լիսիստեա, Կարմե և Անանկե անունները, ինքը Նիկոլսոնը դեմ է հանդես եկել այս անվանումներին։
Որպես հիմնական խնդիր Մաունթ-Վիլսոն աստղադիտարանում Նիկոլսոնը զբաղվել է Արեգակի ակտիվության ուսումնասիրություններով, ընդ որում տասնամյակների ընթացքում պարվերական հրապարակումներ է կատարել Արեգակի բծերի ակտիվության մասին։ Նա նաև մասնակցել է Արեգակի խավարումների ուսումնասիրման բազմաթիվ արշավախմբերի, որպեսզի պարզի Արեգակի թագի ջերմաստիճանը։
1920-ականների սկզբում Էդիսոն Պետիի հետ համատեղ նա իրականացրել է երկնային մարմինների առաջին կանոնավոր հետազոտությունները ինֆրակարմիր սպեկտրում։ Լուսնի մակերևույթի ջերմաստիճանի որոշումը հիմնվելով ինֆրակարմիր լուսանկարների վրա թույլ տվեց իրավացիորեն ենթադրել, որ այն ծածկված է փոշու բարակ շերտով, որը ունի ջերմամեկուսիչ առանձնահատկություն։ Կարմիր հսկաների ջերմաստիճանի չափումը թույլ տվեց որոշել աստղերի տրամագիծը։
1943-ից 1955 թվականները Նիկոլսոնը աշխատել է որպես Խաղաղօվկիանոսյան աստղագիտական միության փոխ-նախագահ, ինչպես նաև հրատարակչության խմբագիր։ Հանդիսացել է ԱՄՆ ազգային գիտությունների ակադեմիայի անդամ։ 1963 թվականին պարգևատրվել է Բրյուսի մեդալով։
Նրա պատվին են անվանվել (1831) Նիկոլսոն աստերոիդը, խառնարաններ Լուսնի և Մարսի վրա, ինչպես նաև շրջան Գանիմեդի վրա։


== Ծանոթագրություններ ==


== Արտաքին հղումներ ==
Բերթակարի

Բերթակարի (վրաց.՝ ბერთაკარი), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Դիրք ==
Գյուղը գտնվում է ծովի մակարդակից 860 մետր բարձրության վրա։ Շրջկենտրոն Բոլնիսից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 120 մարդ։


== Ծանոթագրություններ ==